
A szülő-gyermek kapcsolat mentális reprezentációjának alakulása transzgenerációs hatások összefüggéseiben

Kulcsszavak: szülői bánásmód; korlátozás; túlvédés; szülési komplikáció; gondoskodás
A kutatás célja megvizsgálni, hogy a nulla és három év közötti gyermekek édesapjának/nevelőapjának és édesanyjának/nevelőanyjának milyen benyomásai vannak saját gyermekéről a tulajdon szüleitől megtapasztalt bánásmód függvényében. További vizsgálati kérdés volt, hogy a szülőpárok mennyiben számolnak be hasonló, gyermekkorukban észlelt szülői bánásmódról, illetve van-e összefüggés a megtapasztalt szülői bánásmód és a szülés körüli komplikációk között, továbbá, hogy a posztnatális időszakban miként alakul az apai és anyai szerepvállalás a gondoskodási feladatokban.

​Módszer: A vizsgálatban 360 felnőtt személy vett részt (108 összetartozó szülőpár, pár nélkül 127 anya, 17 apa), akik kitöltöttek egy demográfiai és háttérkérdéseket tartalmazó kérdéssort, a Szülői Bánásmód Kérdőívet (H-PBI), valamint az Én kisbabám/Szülő-csecsemő kapcsolat (H-MORS-SF) skálát.

​Eredmények: A megtapasztalt szülői bánásmód és a gyermekről alkotott percepció összefüggenek: ha túlvédő és korlátozó bánásmódot érzékelt a szülő saját szülei részéről, inkább érzékeli dominánsak a gyermekét, ha szeretetteljes szülői bánásmód élményeit kapta szüleitől, kevésbé érzi dominánsnak a gyermekét. A túlvédés és a szülés közbeni komplikációk előfordulási aránya kapcsolatot mutat, azok az apák, akik jelentősebben kiveszik a részüket a pelenkázásban, kimutathatóan olyan apai bánásmódot kaptak, melyben a szeretet-törődés magas fokon volt megtapasztalható.

